3. pielikums
atklāta konkursa “Saimniecības preču piegāde”,
Id. Nr. LRS 2026/__, nolikumam

LĪGUMS (projekts)
par saimniecības preču piegādi 

Pircēja Līguma Nr. __________
Piegādātāja Līguma Nr. __________
Atklāts konkurss zem ES sliekšņa
Id. Nr. LRS 2026/__

Liepājā                                                                			      	Datums skatāms laika zīmogā

[bookmark: _Hlk65588336]Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”, reģ. Nr. 42103041306, tās valdes locekļa Andra Vistiņa un valdes locekļa Andra Platā personā, kuri rīkojas uz statūtu pamata, no vienas puses (turpmāk - Pircējs), un
	_____________, reģ. Nr. __________, tās _________ personā, kurš/-a rīkojas uz _________ pamata (turpmāk - Piegādātājs), no otras puses, 
abas kopā turpmāk – Puses un atsevišķi arī - Puse, pamatojoties uz Pircēja organizētā iepirkuma “Saimniecības preču piegāde”, Id. Nr. LRS 2026/__, (turpmāk – Iepirkums), rezultātiem, un Pušu starpā noslēgto vispārīgo vienošanos Nr. ______, turpmāk – Vispārīgā vienošanās, noslēdz šādu līgumu, turpmāk - Līgums:

1. LĪGUMA PRIEKŠMETS
1.1. Piegādātājs, ievērojot Vispārīgās vienošanās noteikumus, pārdod un piegādā, bet Pircējs pērk saimniecības preces (turpmāk – Prece vai Preces) saskaņā ar Līguma 3.9.1. punktā norādītās Pircēja pilnvarotās personas pasūtījumu. 
1.2. Preču sortiments, ko piegādā Piegādātājs, un Preču cenas ir noteiktas Līguma 1. pielikumā “Tehniskā specifikācija – finanšu piedāvājums”. 
1.3. Preču piegādi Līguma 3.1. punktā norādītājā vietā Piegādātājs nodrošina par saviem resursiem.
1.4. Preces piegādā atsevišķās partijās, pamatojoties uz Pircēja ikreizēju pasūtījumu, kuru Pircējs izpilda saskaņā ar Līguma noteikumiem.
1.5. Līguma 1. pielikumā norādītie Preču apjomi ir orientējoši, Pircējs pasūta Preces sev nepieciešamajā apjomā. Pircējam nav pienākuma izpirkt Preces visā Līguma 1. pielikumā norādītajā apjomā vai par visu Līguma 2.1. punktā noteikto summu.
1.6. Līguma izpildē Piegādātājam ir saistošs:
1.6.1. Līgums un tā pielikumi;
1.6.2. Vispārīgā vienošanās;
1.6.3. Iepirkuma dokumentācija;
1.6.4. normatīvie akti, kas regulē Līguma 1.1. punktā noteikto.

2. LĪGUMA SUMMA UN NORĒĶINU KĀRTĪBA
2.1. Kopējā samaksa par piegādātajām Precēm atbilstoši Piegādātāja piedāvātajai Preces cenai (Preces cena ietver Preces vērtību bez pievienotās vērtības nodokļa (turpmāk - PVN) likmes, Preču piegādes izdevumus līdz Līgumā norādītajai piegādes vietai (t. sk. transporta izdevumus), Preču izkraušanu, iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi) un Pircēja prognozētajam Preču iegādes daudzumam, noteikta līdz ________ EUR (_______). Papildus tiek maksāts PVN atbilstoši spēkā esošajai likmei. 
2.2. Pircējs par piegādātām, nodotām un Līguma noteikumiem atbilstošām, kvalitatīvām Precēm norēķinās saskaņā ar Piegādātāja iesniegto un abpusēji parakstīto Preču pavadzīmi - rēķinu, veicot pārskaitījumu uz rēķinā norādīto bankas kontu 30 (trīsdesmit) dienu laikā no Preču pavadzīmes - rēķina parakstīšanas dienas.
2.3. Par Preču piegādes apmaksas dienu atzīst dienu, kad Pircējs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums.
2.4. Piegādātājs Preču pavadzīmē - rēķinā norāda Līguma numuru un Preces ražotāja konkrētai Precei noteikto kodu.
2.5. Gadījumā, ja iepriekš minētie rekvizīti nav norādīti Piegādātāja sagatavotajā Preču pavadzīmē - rēķinā, Pircējam ir tiesības šādu pavadzīmi - rēķinu nepieņemt.

3. PREČU PIEGĀDES UN SAŅEMŠANAS KĀRTĪBA
3.1. Piegādātājs Preci piegādā Pircēja struktūrvienībā “Noliktava”, Slimnīcas ielā 25, Liepājā.
3.2. Pircējs Piegādātāja elektroniskajā pastā _____________, arī neizmantojot drošu elektronisko parakstu, vai citādi rakstiski pierādāmā veidā paziņo Piegādātājam par nepieciešamo Preču daudzumu. 
3.3. Piegādātājs piegādā Preces Pircējam ne vēlāk kā 5 (piecu) darba dienu laikā no pasūtījuma saņemšanas dienas. Preces Pircējam piegādā darba dienās laikā no plkst. 09.00 līdz plkst. 15.00, konkrētu piegādes laiku iepriekš saskaņojot ar Pircēja pilvaroto personu.
3.4. Preču piegādes veicamas atbilstoši Pircēja ikreizējiem pasūtījumiem saskaņā ar Līguma noteikumiem. Gadījumos, ja Piegādātājs nevar piegādāt Preces Līgumā noteiktajā termiņā, Piegādātājs nekavējoties par to informē Pircēju.
3.5. Piegādātājs nodod Preces kopā ar Preču pavadzīmēm - rēķiniem, Preču izcelsmes un garantijas sertifikātiem (ja nepieciešams). Preču dokumentos jābūt norādītam Preču uzglabāšanas režīmam un citai ražotāja noteiktai specifikācijai, kā arī Līguma 4.1. punktā minētajai informācijai.
3.6. Piegādātās Preces pēc nosaukumiem, daudzuma, cenām un kvalitātes pieņem Pircēja pilnvarotā persona.
3.7. Gadījumā, ja Piegādātājs nav piegādājis Pircējam Preces atbilstoši pasūtījumam vai ir piegādājis nekvalitatīvas, bojātas vai normatīvajos aktos noteiktajām prasībām neatbilstošas Preces, Pircējam ir tiesības tās nepieņemt.
3.8. Preci atzīt par piegādātu no brīža, kad Puses (to pilnvarotie pārstāvji) parakstījušas Preču pavadzīmi - rēķinu. Pieņemot piegādāto Preci, Pircējs pārbauda piegādātās Preces atbilstību pasūtījumam un pavadzīmei – rēķinam. Parakstītu Piegādātāja pavadzīmes – rēķina eksemplāru Pircējs nosūta Piegādātājam pa pastu vai atdod nākamajā Preču piegādes reizē.
3.9. Pilnvarotās personas Līguma saistību izpildīšanā:
3.9.1. no Pircēja puses:
	Amats:
	SIA “Liepājas reģionālā slimnīca” noliktavas pārzinis

	Tālrunis:
	26402580

	e-pasts:
	noliktava@liepajasslimnica.lv


3.9.2. no Piegādātāja puses:
	Amats:
	

	Vārds, uzvārds:
	

	Tālrunis:
	

	e-pasts:
	


3.10. Līguma 3.9. punktā norādītās e-pasta adreses uzskatāmas par Pušu oficiālajām e-pasta adresēm, un no tām nosūtītā informācija, arī neizmantojot drošu elektronisko parakstu, ir saistoša Pusēm.
3.11. Puses apliecina, ka to pilnvarotās personas ir informētas par to personas datu nodošanu otras Puses pārziņā Līguma 3.9. punktā noteiktajā apjomā.

4. PREČU KVALITĀTE
4.1. Precēm jābūt atbilstoši iepakotām, marķētām ar izgatavotāja firmas zīmi un CE marķējumu, un tām jābūt pievienotai visai nepieciešamajai informācijai atbilstoši Latvijas Republikas normatīvajos aktos noteiktajām prasībām.
4.2. Preču iepakojumam jānodrošina Preču saglabāšana, tās transportējot un pēc tam uzglabājot.
4.3. Piegādātājs garantē piegādāto Preču atbilstību Līguma noteikumiem, kā arī to, ka Preču izmantošana atbilstoši to uzdevumam nenodarīs zaudējumus vai kaitējumu cilvēka veselībai.
4.4. Par Preču kvalitātes, t. sk. slēptiem defektiem un trūkumiem, ko nevar pamanīt Preču pieņemšanas brīdī, neatbilstību tehniskajai specifikācijai vai Preču funkcionalitātei Pircējs noformē neatbilstību aktu, ko 15 (piecpadsmit) darba dienu laikā nosūta e-pastā Līguma 3.9.2. punktā noteiktajai Piegādātāja pilnvarotajai personai. 
4.5. Piegādātājs Pircēja paziņojumā norādītajā termiņā ar saviem resursiem, bez papildu samaksas apmaina neatbilstošās Preces pret Līguma noteikumiem atbilstošām vai nekavējoties informē Pircēju par neiespējamību Preces norādītajā termiņā apmainīt.
4.6. Piegādātājs sedz visus izdevumus, kas saistīti ar Līguma 4.5. punkta kārtībā konstatēto nekvalitatīvo Preču apmaiņu. Ja neatbilstošo Preču apmaiņa nav iespējama, Piegādātājs nekavējoši atmaksā Pircējam naudu, kuru saņēmis par Līguma noteikumiem neatbilstošajām Precēm. 
4.7. Ja Piegādātājs piedāvā Preci, kas neatbilst Tehniskajai specifikācijai, vai paaugstina Preces cenu, Pircējam ir tiesības atkāpties no Līguma, ievērojot Vispārīgās vienošanās noteikumus. Šādas tiesības Pircējam ir arī attiecībā uz konkrētu Preču pozīciju, Līgumam pārējās pozīcijās paliekot spēkā.
4.8. Piegādātājam ir tiesības 2 (divu) darba dienu laikā no neatbilstību akta saņemšanas dienas ierasties pie Pircēja pārbaudīt Preču kvalitāti. Ja Puses nevar vienoties par Preču kvalitātes atbilstību Līguma noteikumiem, Puses var pieaicināt neatkarīgu ekspertu. Izdevumus par ekspertīzes veikšanu apmaksā Puse, kuras apgalvojumus eksperts noraida.
4.9. Ja Piegādātājs, saņēmis Līguma 4.4 punktā minēto neatbilstību aktu, nespēj apmainīt Preci Pircēja noteiktajā termiņā, tad Pircējs var veikt nepieciešamās darbības uz Piegādātāja rēķina un riska, kā arī izdevumus par šādām darbībām Pircējs ieskaita kārtībā ietur no nākamās Preču piegādes apmaksas summas. 

5. PUŠU ATBILDĪBA
5.1. Par Līguma noteiktā maksājuma termiņa kavējumu Pircējs maksā Piegādātājam līgumsodu 0,1% apmērā no apmaksājamās summas ar PVN par katru nokavēto dienu, bet ne vairāk kā 10% no apmaksājamās summas.
5.2. Par Preču piegādes nokavējumu Līgumā noteiktajā termiņā Piegādātājs maksā Pircējam līgumsodu 0,1% apmērā no pasūtījuma summas ar PVN par katru nokavēto Preces piegādes dienu, bet ne vairāk kā 10% no apmaksājamās summas.
5.3. Ja Līguma 4.4. punktā norādītajā paziņojumā noteiktajā termiņā Piegādātājs neapmaina nekvalitatīvo Preci, tad tas 10 (desmit) dienu laikā atmaksā Pircējam nekvalitatīvās Preces cenu un līgumsodu 10% apmērā no nekvalitatīvās Preces cenas.
5.4. Ja Konkurences padome, tiesa vai cita kompetenta iestāde konstatējusi aizliegtu pretendentu vienošanos piedāvājuma iesniegšanai Iepirkumā, Piegādātājs sedz Pircējam visus zaudējumus, kas radušies šādas Piegādātāja rīcības rezultātā. 
5.5. Līgumsoda samaksa neatbrīvo Pusi no turpmākas saistību izpildes pienākuma, izņemot Līguma vienpusējas izbeigšanas gadījumā, un netiek ieskaitīta zaudējumu atlīdzībā.
5.6. Puse līgumsoda apmaksu veic 30 (trīsdesmit) dienu laikā pēc otras Puses rēķina par piemērotā līgumsoda saņemšanas. 
5.7. Piegādātājs un Pircējs Preces īpašumtiesības nodod un iegūst Preces nodošanas un pieņemšanas brīdī.
5.8. Puses ir atbildīgas par to darbības / bezdarbības rezultātā otrai Pusei nodarītajiem zaudējumiem.

6. NEPĀRVARAMAS VARAS APSTĀKĻI
6.1. Puses tiek atbrīvotas no atbildības par savu no Līguma izrietošo saistību pilnīgu vai daļēju neizpildi saistībā ar nepārvaramas varas apstākļu iestāšanos, kurus Puses nevar ietekmēt un kuru rezultātā Līgumu vairs nav iespējams izpildīt. Pie šādiem notikumiem ir pieskaitāmi arī, bet ne tikai, dabas katastrofas, streiki, karadarbība, būtiskas un neparedzamas izmaiņas normatīvajos aktos.
6.2. Puse, kura nepārvaramās varas dēļ nevar izpildīt savas saistības, 3 (trīs) darba dienu laikā par to informē to Pusi, kura šādos apstākļos cieš no saistību nepildīšanas sekām, un iesniedz kompetentas iestādes izziņu par nepārvaramas varas apstākļu esamību, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.
6.3. Nepārvaramas varas apstākļu iestāšanās gadījumā Puses vienojas par turpmāku Līguma saistību izpildes kārtību vai Līguma izbeigšanu.
6.4. Ja nepārvaramas varas apstākļu dēļ no Līguma izrietošo saistību izpilde nav iespējama ilgāk par 3 (trīs) mēnešiem, Puse ir tiesīga atteikties no saistību izpildes, vismaz 15 (piecpadsmit) darba dienas iepriekš par to rakstveidā brīdinot to Pusi, kura šādos apstākļos cieš no Līguma nepildīšanas sekām. Šajā gadījumā Puses nevar prasīt atlīdzināt ar saistību nepildīšanu nodarītos zaudējumus. 

7. LĪGUMA TERMIŅŠ, TĀ GROZĪŠANAS UN IZBEIGŠANAS KĀRTĪBA
0. Līgums stājas spēkā parakstīšanas dienā un ir spēkā 24 (divdesmit četrus) mēnešus. 
0. Līgumu var izbeigt vai grozīt, Pusēm rakstiski vienojoties.
0. Pusei ir tiesības vienpusēji atkāpties no Līguma, 30 (trīsdesmit) kalendāra dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
0. [bookmark: _Hlk153785730]Puses var vienoties par Līguma darbības termiņa pagarinājumu līdz jauna iepirkuma rezultātu izsludināšanai un līguma noslēgšanai, ja objektīvu iemeslu dēļ jauna iepirkuma rezultātus par Līguma priekšmetu neizsludina līdz Līguma darbības beigu termiņam vai uz citu periodu, ja Līguma 7.1. punktā noteiktajā termiņā nav iztērēta Līguma 2.1. punktā norādītā Līguma summa.
0. Pircējs ir tiesīgs iegādāties no Piegādātāja Tehniskajā specifikācijā – finanšu piedāvājumā (Līguma 1. pielikums) norādītajām Precēm līdzvērtīgas preces, kuru nepieciešamību Līguma slēgšanas brīdī nevarēja paredzēt, iepriekš vienojoties ar Piegādātāju par šādu Preču specifikāciju un cenu. Par līdzvērtīgām Precēm tiek uzskatītas Preces, kas klasificējamas kā Tehniskajā specifikācijā – finanšu piedāvājumā norādītās Preces.
0. Ja Līguma darbības laikā Tehniskajā specifikācijā – finanšu piedāvājumā norādītās Preces ražotājs uzlabo, Pircējs ir tiesīgs iegādāties šādas uzlabotās Preces. Piegādātājs nosūta Pircējam uzlaboto Preču piedāvājumu, pievienojot aizpildītu Preču aizvietošanas veidlapu, kurā salīdzināta jauno preču atbilstība Atklāta konkursa tehniskajā specifikācijā izvirzītajām prasībām, un Pircēja akcepta gadījumā Puses slēdz vienošanos par šo Preču iekļaušanu Līguma 1. pielikumā.
0. Piegādātājs, nemainot Preces cenu, ir tiesīgs piegādāt Tehniskajā specifikācijā norādītajām prasībām identiskas Preces ar citu nosaukumu un Preču kodu, par to neslēdzot atsevišķu vienošanos.
0. Piegādātājs ir tiesīgs piedāvāt Pircējam Preces ar atlaidi. Šādas izmaiņas Puses saskaņo e-pastā.
0. Ja publiskajā telpā ir pieejama informācija, ka kopējā Preču tirgū konkrēto Preci var iegādāties par cenu, kas ir zemāka par Piegādātāja piedāvāto zemāko cenu, Pircējam ir tiesības iegādāties Preci par zemāko piedāvāto cenu.
0. Puses var vienoties par Līguma summas izmaiņām, ja Līguma darbības laikā mainījusies Pircēja faktiskā nepieciešamība pēc Precēm, ņemot vērā Publisko iepirkumu likuma prasības.
0. Puses ir tiesīgas veikt Līguma grozījumus, ja Piegādātāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
0. Puses, savstarpēji vienojoties, var veikt citas izmaiņas Līgumā, ievērojot Publisko iepirkumu likuma prasības.
0. Pusei ir tiesības vienpusēji atkāpties no Līguma, 30 (trīsdesmit) kalendāra dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
0. Pircējam ir tiesības vienpusēji atkāpties no Līguma, ja iestājies vismaz viens no šādiem apstākļiem:
13. Piegādātājs pēc pasūtījuma saņemšanas nav piegādājis Pircējam Preces saskaņā ar Līguma 3. daļā noteikto kārtību;
13. Piegādātājs vairāk nekā divas reizes nepilda vai pārkāpj Līgumā noteiktās saistības;
13. notikusi Piegādātāja labprātīga vai piespiedu likvidācija, pret Piegādātāju uzsākta maksātnespējas procedūra vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pircēja tiesības, kuras izriet no Līguma;
13. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
13. Piegādātājs Pircējam nodarījis zaudējumus;
13. Preces lietošana izraisa ārstniecības procesa nelabvēlīgas sekas, kas var radīt draudus pacienta veselībai vai dzīvībai, Preces kvalitātes prasības būtiski atšķiras no tehniskajās specifikācijās norādītajām;
13. pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā turpmāka Līguma izpilde nav iespējama, kā arī gadījumā, ja attiecīgie apstākļi bija pastāvējuši pirms Līguma noslēgšanas, bet Pircējam tie nebija zināmi;
13. Vispārīgajā vienošanās vai ārējā normatīvajā aktā noteiktajos gadījumos.
0. Līguma 7.13.1. un 7.13.6. punktā norādītajā gadījumā Pircējam ir tiesības saskaņā ar Vispārīgās vienošanās noteikumiem atkāpties no Līguma konkrētās iepirkuma priekšmeta pozīcijās, Līgumam pārējās pozīcijās paliekot spēkā.
0. Piegādātājam ir tiesības vienpusēji izbeigt Līgumu, ja iestājies vismaz viens no šādiem apstākļiem:
15. notikusi Pircēja labprātīga vai piespiedu likvidācija;
15. pret Pircēju uzsākta maksātnespējas procedūra;
15. Pircējs 30 (trīsdesmit) dienu laikā pēc Līguma noteiktā samaksas termiņa nav veicis maksājumus par piegādātajām Precēm.
0. Par vienpusēju atkāpšanos no Līguma Puse nosūta otrai Pusei rakstisku paziņojumu uz tās juridisko adresi vai elektroniski parakstītu paziņojumu uz tās Līgumā norādīto e-pasta adresi. Līgums uzskatāms par izbeigtu desmitajā dienā pēc rakstiska paziņojuma nodošanas nosūtīšanai pasta iestādē vai nosūtīšanas otrai Pusei e-pastā. 

1. CITI NOTEIKUMI
1. Puses garantē, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt Līgumā noteikto pienākumu izpildi.
1. Līguma grozījumi jānoformē rakstiski un jāparaksta abām Pusēm, un tie kļūst par Līguma neatņemamu sastāvdaļu, izņemot Līguma 7.6. punktā noteikto.
1. Strīdus Puses risina, rakstiski vienojoties, vai, ja vienošanās nav iespējama, strīdu nodod pēc piekritības izskatīšanai Latvijas Republikas tiesā Latvijas Republikas normatīvajos aktos noteiktajā kārtībā.
1. Visos Līgumā neatrunātajos jautājumos Puses rīkojas saskaņā ar Latvijas Republikas normatīvajiem aktiem.
1. Informācijas apmaiņai Puses var izmantot Līgumā norādīto elektronisko pastu, neizmantojot drošu elektronisko parakstu.
1. Pusei, mainoties Līgumā norādītajiem rekvizītiem vai Līguma 3.9. punktā noteiktajām pilnvarotajām personām / to kontaktinformācijai, 5 (piecu) darba dienu laikā ir jāpaziņo par to otrai Pusei. Ja Puse neizpilda šī punkta noteikumus, uzskatāms, ka otra Puse pilnībā izpildījusi savas saistības, lietojot Līgumā esošo informāciju.
1. Līgums sagatavots uz 6 (sešām) lapām un parakstīts ar drošu elektronisko parakstu.
1. Līgumam parakstīšanas dienā pievienots 1 (viens) pielikums: Tehniskā specifikācija - finanšu piedāvājums.

1. PUŠU REKVIZĪTI UN PARAKSTI
	
	PIRCĒJS
Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”
Reģistrācijas Nr. 42103041306
Juridiskā adrese: Slimnīcas iela 25, Liepāja, LV-3414 
Tālrunis: 63403222
e-pasts: birojs@liepajasslimnica.lv
Bankas nosaukums: AS Swedbank
Bankas kods: HABALV22
Norēķinu konts: LV79HABA0551017064193
 

___________________________________
Andris Vistiņš
Valdes locekle

___________________________________
Andris Platais
Valdes loceklis
	PIEGĀDĀTĀJS
Nosaukums: 
Reģistrācijas Nr. 
Juridiskā adrese: 
Tālrunis: 
e-pasts:  
Bankas nosaukums: 
Bankas kods: 
Norēķinu konts: 



___________________________________
Paraksttiesīgā persona
(Vārds, uzvārds, amats)



ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

